อาการเริ่มแรกคือมีปัญหาปัสสาวะขัด เคยเป็นกระเพราะปัสสาวะอักเสบเมื่อสองปีก่อน แต่วันนี้มีอาการตกขาวสีเขียวด้วย ก่อนหน้านี้เคยเป็นตกขาวแต่ไม่ใช่สีนี้ ปกติเป็นคนรักสะอาด เข้าห้องน้ำล้างและเช็ดด้วยทิชชูตลอด เป็นอยู่ประมาณ 2-3 วันแล้วป่วย ไม่สบายไอหนักมาก บวกกับประจำเดือนมามีอาการปวดท้องมากทั้งที่ไม่เคยปวดขนาดนี้มาก่อน แต่ก็เข้าใจมาตลอดว่าเป็นเพราะประจำเดือนและคงเพราะไอด้วย เลยทน กินยาเยอะพอสมควร ทั้งยาแก้ไอ ทีซีมัยซิน ยาพารา ยาจิบอาปาเช่ประมาณสิบขวด กินประมาณสามอาทิตย์ แต่พอประจำเดือนหาย อาการปวดท้องยังคงปวดเป็นพักๆ อาการตกขาวยังคงสีเขียว ตอนนี้หายไอแล้วแต่ก็ยังปวดอยู่ และมีเลือดที่ไม่ ใช่ประจำเดือน มีสีแดงสดรวมกับอาการตกขาวสีเขียว อย่างนี้เป็นอะไรคะ อันตรายมากมั้ย
สวัสดีค่ะ การที่มี ตกขาว ออกมาลักษณะ เช่นนี้ คือ มีเลือดปน เเละ มีสีเขียว มีโอกาสสูงค่ะ ที่จะเป็นตกขาวที่ผิดปกติค่ะตกขาวเนื่องจากการตกขาวที่ผิดปกติ คือ การที่ตกขาว ของเดิมมีการเปลี่ยนเเปลงไป คือ มีปริมาณที่เพิ่มมากขึ้น มีกลิ่นเหม็น มีสีที่ผิดปกติไป เช่น สีเหลือง สีเขียว เป็นฟองหรือมีเลือดปน ควรต้องหาสาเหตุค่ะส่วนมาก อาจเกิดจากการติดเชื้อ ในช่องคลอดได้ค่ะ เช่น การติดเชื้อแบคทีเรีย หรือปรสิต หรือเชื้อราได้ค่ะ นอกจากนี้ ยังอาจเป็นหนองในได้ด้วยค่ะ ร่วมกับการที่มีอาการปวดท้องร่วมด้วย เป็นไปได้ว่าอาจมีการติดเชื้อไปยังอุ้งเชิงกรานร่วมด้วยทั้งนี้ ถ้ามีการติดเชื้อจริง เเต่ละการติดเชื้อจะใช้การรักษาที่เเตกต่างกันค่ะ เเนะนำให้ไปตรวจภายใน เพื่อดูว่าเกิดจากการติดเชื้อชนิดอะไร เพื่อให้การวินิจฉัยที่ถูกต้อง เเละเลือกการรักษาได้ดีที่สุดค่ะ นอกจากนั้น การตรวจภายใน ยังสามารถประเมินอวัยวะในอุ้งเชิงกรานได้บางส่วนได้ค่ะ ไม่ว่าจะเป็นช่องคลอดที่ติดเชื้อ หรือติ่งเนื้อที่ปากมดลูก หรือในโพรงมดลูกค่ะ